বাংলাদেশের ঘরোয়া ফুটবলে কলিনড্রেস বিশ্বকাপ খেলা প্রথম ফুটবলার নন। এর আগে ৮৬ বিশ্বকাপ খেলা সামির শাকির খেলেছেন ঢাকা আবাহনীর হয়ে। এই ইরাকি ডিফেন্ডার দুর্দান্ত খেলে ঢাকা মাতিয়ে পরে কোচ হিসেবেও বাংলাদেশকে প্রথমবারের মতো উপহার দেন সাফ ফুটবলের সোনা। মোহামেডানে খেলা এমেকা ইউজিগোরও বিশ্বকাপ খেলার অভিজ্ঞতা আছে। তবে সেটা সাদা-কালো ছেড়ে গিয়ে ৯৪ বিশ্বকাপ খেলেছেন নাইজেরিয়ার হয়ে। সেই তুলনায় বিশ্বকাপের তাজা অভিজ্ঞতা নিয়ে আসছেন ড্যানিয়েল কলিনড্রেস। তাঁর সঙ্গে আরো তিনজন ভালো বিদেশি যোগ করতে পারলে কিংসের খেলাটা হবে দেখার মতো। আমাদের হাতে এখন অনেক বিদেশি আছে, আগামী কয়েক দিনের মধ্যে আরো কয়েকজন আসবে ট্রায়ালে। সেখান থেকে বাছাই করে সেরা তিনজনকে নেববলেছেন ক্লাব প্রেসিডেন্ট ইমরুল হাসান।